טוני הילר, מנהל ומקים הלהקה, אמר לאחר ניצחונה של להקת Brotherhood of Man: השיר "Kiss Me Kiss Your Baby" ("נשקי אותי נשקי את תינוקך") של Brotherhood of Man היה להיט בכל רחבי אירופה בשנת 1975, ואני מאמין באמונה שלמה שהצלחתו פתחה לנו דלתות כעבור שנה, ועזר לנו לזכות בתחרות האירוויזיון משום שבכל רחבי אירופה הכירו אותנו ובכל סוף שבוע היינו טסים להתראיין בתוכניות אירוח בצרפת, בלגיה, גרמניה ושווייץ".
השיר, "Save Your Kisses for Me" ("שמרי את נשיקותייך עבורי"), הפך להצלחה כבירה ברחבי העולם, והצליח להתמקם בראש מצעדי הפזמונים במדינות רבות. בסופו של דבר, השיר מכר שישה מיליון עותקים ברחבי העולם, ועד היום השיר הוא שיר האירוויזיון המנצח הנמכר ביותר אי פעם. בבריטניה השיר התמקם בראש מצעדי הפזמונים במשך שישה שבועות רצופים, מה שזיכה את חברי הלהקה באלבום פלטינה, וכיום השיר הוא אחד מ-100 השירים הנמכרים ביותר אי פעם בבריטניה.
ההצלחה אחרי הזכייה באירוויזיון.
אחרי ניצחונה של הלהקה בתחרות האירוויזיון, היא הקליטה והוציאה לאור אלבום שני. בעקבות ניצחונם, הלהקה הוציאה אלבום בשם "Save Your Kisses for Me" ("שמרי את נשיקותייך עבורי") שזכה להצלחה כבירה בבריטניה והגיע לאחד מעשרת המקומות הראשונים במצעדי ההשמעות במדינה, כמו כן, גם במדינות אחרות האלבום זכה להצלחה, כך, למשל, האלבום התמקם במקום השישי במצעדי ההשמעה בנורווגיה. זמן קצת לאחר מכן, הלהקה שחררה את השיר "My Sweet Rosalie" ("רוזלי המתוקה שלי"), כמעט העתק מדויק של הלהיט שזכה בתחרות האירוויזיון, אם כי הטוויסט היה שהשיר דיבר אודות כלב, ולא אודות ילד. השיר לא זכה להצלחה כפי שהשיר שזכה באירוויזיון 1976 זכה להצלחה, והוא נכשל להתמקם במקומות גבוהים במצעדי ההשמעות, כך, למשל, הוא התמקם במקום ה-30 במצעדי ההשמעות בבריטניה. עם זאת, השיר הצליח במדינות אחרות, במיוחד בבלגיה, שם התמקם במקום השני במצעדי ההשמעות. מודאגים מחוסר ההצלחה, חברת התקליטים לא הוציאה לאור אף סינגל בבריטניה למשך שארית שנת 1976, אולם, ברחבי אירופה שוחרר אלבום חדש של הלהקה יחד עם סינגלים: השיר "I Give You My Love" ("אני נותן לך את אהבתי") שוחרר בגרמניה וספרד, והשיר "New York City" ("העיר ניו יורק") שוחרר בצרפת.
בתחילת שנת 1977, הלהקה הוציאה לאור את הסינגל "Oh Boy (The Mood I'm In)" ("הו ילד (מצב הרוח בו אני נמצא)"). השיר היה שונה משאר להיטיהם בכך שבשיר הייתה יותר נוכחות נשית והשיר היה בסגנון פופ עכשווי. השיר זכה להצלחה בבריטניה, התמקם באחד מעשרת המקומות הראשונים במצעדי ההשמעות והצליח גם במדינות אחרות ברחבי אירופה. לאחר הצלחת הסינגל החדש בבריטניה, האלבום שהתפרסם באירופה בשנה הקודמת, 1976, התפרסם כעת גם בבריטניה. האלבום, שכותרתו הייתה "Oh Boy!" ("הו ילד!"), לא הצליח כפי שהצליח האלבום הקודם.
יש שהשוו את הצלחתה של הלהקה להצלחתה של להקת "ABBA" השוודית (שזכתה גם כן בתחרות האירוויזיון בשנת 1974), שהתמקמה במקומות גבוהים ומכובדים במצעדי הפזמונים ברחבי העולם. השוואה זו התחזקה כאשר הלהקה הוציאה לאור את הסינגל החדש "Angelo" ("אנג'לו"), משום שהסינגל היה דומה במידה רבה לסינגל "Fernando" ("פרננדו") של להקת "ABBA". הסינגל החדש של הלהקה פורסם בקיץ 1977 וזכה להצלחה מיידית. השיר התמקם במקום הראשון במצעד הפזמונים של בריטניה, הפך לאחד מהלהיטים הגדולים ביותר במדינה באותה שנה, וכמו כן, הפך לאחד מ-50 הסינגלים הנמכרים ביותר של העשור. באותה שנה, הלהקה הוזמנה להופיע באולם ה"רויאל וראייטי הופעות", בו הם נתבקשו לשיר את הסינגל החדש "Angelo" ("אנג'לו"), ולא את הסינגל "Highwayman" ("שודד הדרכים"), משום שהסינגל לא הצליח להתמקם בראש מצעד הפזמונים (כמו כן, הסינגל גם לא הצליח להתמקם באחד מ-50 הסינגלים הנמכרים ביותר). כמו כן, האלבום "Images" ("תמונות"), נחל כישלון במצעד הפזמונים בבריטניה. עם זאת, הסינגל "Highwayman" ("שודד הדרכים") הצליח להתמקם באחד מ-20 המקומות הראשונים במצעדי הפזמונים בהולנד ובלגיה.
בשנת 1978, הלהקה נאבקה עד לשחרורו של הסינגל החדש "Figaro", סינגל נוסף שהפך את הלהקה להצלחה כבירה והתמקם במקום הראשון במצעד הפזמונים בבריטניה. מבקרים רבים טענו שהסינגל החדש "רכב" על הצלחתו של הסינגל הקודם "Angelo" ("אנג'לו"), אך למרות שכותרות שני השירים דומות, ישנן מעט מאוד עדויות כדי לתמוך בטענות המבקרים כי שני השירים שונים במהותם ובמנגינתם. באותה שנה, הסינגל "Beautiful Lover" ("מאהב יפה") יצא לאור, וכמו הסינגלים הקודמים, גם הוא הפך להצלחה כבירה, התמקם באחד מ-20 המקומות הראשונים במצעד הפזמונים בבריטניה והיה בראש המצעדים במשך שלושה חודשים רצופים. האלבום, "B for Brotherhood", יצא לאור זמן קצר לאחר מכן. חברת התקליטים לא רצתה להסתכן ולהוציא לאור את האלבום, בהתחשב בעובדה שהאלבומים הקודמים נחלו כישלון. בעזרת קמפיין פרסומי בטלוויזיה, האלבום נכנס למצעד הפזמונים בבריטניה, ובסופו של דבר התמקם במקום ה-18 במצעד הפזמונים.
בסוף שנת 1978, הלהקה הוציאה לאור סינגל חדש בשם "Middle of the Night" ("אמצע הלילה"), ויחד עמו יצא לאור אוסף אלבום להיטים בשם "Twenty Greatest" ("עשרים הגדולים"). מלבד אוסף אלבום להיטים וקומץ שירים חדשים, הלהקה הקליטה והוציאה לאור הקלטה-מחדש של שני סינגלים מצליחים של הלהקה מהעבר, "United We Stand" ("מאוחדים אנחנו עומדים") ו-"Where are You Going To My Love" ("לאן אנחנו הולכים אהובתי"). אלבום הלהיטים החדש הפך לאלבום המוצלח ביותר של הלהקה, התמקם במקום ה-6 במצעד הפזמונים בבריטניה ובמשך חמישה עשר שבועות התמקם באחד מ-75 המקומות הראשונים במצעד הפזמונים.
ב-2005 ביצעה הלהקה את שירה "Save Your Kisses for Me" בתחרות שיר היובל באירוויזיון שנערך בקופנהגן שבדנמרק. השיר העפיל לגמר והגיע למקום החמישי.
חברי הלהקה.
חברי להקת Brotherhood of Man - הרכב מקורי:
חברי להקת Brotherhood of Man - הרכב נוכחי (1973-היום):
הרפורמה בנמלי הים בישראל
הרפורמה בנמלי ישראל או הרפורמה בנמלים הוא השם שניתן לשינוי מבני כולל בענף הנמלים הימיים בישראל. הרפורמה בשנת 2003 החלה עם חקיקת חוק הרפורמה בכנסת, ומטרתו הסופית היא הכנסת תחרות והפרטת נמלי הים של ישראל: נמל חיפה, נמל אשדוד ונמל אילת. עיקר הרפורמה כולל את פירוק רשות הנמלים למספר גופים. חברת נמלי ישראל שתהיה אחראית על אחזקה, ניהול ופיתוח של שטחי הנמלים והשכרתם לחברות ההפעלה; חברת נמל אשדוד, חברת נמל חיפה וחברת נמל אילת, שתהיינה אחראיות על מתן השירות ופיתוח מתקני הנמל ורשות הספנות והנמלים שתהיה אחראית על אסדרת הענף.
בשנת 2009 קבע מבקר המדינה כי הרפורמה נכשלה. במקום זאת התחיל קידום הקמת נמל המפרץ ונמל הדרום.
רקע.
עד לשנת 2003 היו מאוחדים שלושת נמלי הים בישראל תחת גוף אחד - רשות נמלי ישראל. הרשות הייתה אחראית על שטחי הנמל, על הפעלת הרציפים, על פיתוחם ועל שכר העובדים, בדומה לרשות שדות התעופה. כתוצאה מכך נוצר מצב שבו גוף אחד מחזיק בידו את כלל המשאבים לייבוא ולייצוא ימי במדינה. כמו כן, ועדי הנמלים השונים היו מאוגדים תחת ועד אחד ובמקרה של שביתה היו מושבתים כלל נמלי ישראל. חוסר תחרותיות זה הוביל למשכורות עתק לעובדי הנמלים. ריכוז הכוח הרב בידי ועדי העובדים של החברה גרם להשבתת כלל הסחר הימי של ישראל בקלות רבה.
על מנת להגביר את התחרות בענף, בשנת 2003 החליטה ממשלת ישראל על שינוי מבני בענף הנמלים. עיקרו של השינוי היה הפרדת הנמלים חיפה, אשדוד ואילת, שנוהלו עד אז במסגרת רשות הנמלים, לשלוש חברות נמל ממשלתיות עצמאיות נפרדות, אשר יופרטו בעתיד. תפקיד חברות הנמל הוא לספק את השירות ללקוחות הנמל ולדאוג לפיתוח כלי העבודה בנמל כדוגמת מנופים. בנוסף, הוקמה חברת נמלי ישראל, חברה ממשלתית חדשה שתפקידה להחכיר את שטחי הנמל לחברות ההפעלה, ולפתח שטחי נמל חדשים. בד בבד עם הקמת החברות החדשות הוחלט על הקמת רשות רגולטורית במשרד התחבורה שתהיה אחראית על תכנון ארוך טווח של ענף הנמלים ועל הסדרת הפעילות בו - רשות הנמלים. בשנת 2004 הושלם תהליך החקיקה, ובשנת 2005 הסתיים שלב א' של הרפורמה: חברת הניהול, חברות הנמל והרשות הרגולטורית החלו לפעול.
ביולי 2013 הודיע שר התחבורה, ישראל כ"ץ, על יציאתם לדרך של המכרזים לקראת הרפורמה בנמלי הים בישראל. על הרפורמה עצמה החלו לעבוד בחברת נמלי ישראל שנים קודם עם חציבת האבן להכנת שוברי גלים לנמלים החדשים ועם הכנת הסטטוטוריקה לנמלים החדשים. שר התחבורה החליט כי שני המכרזים יפורסמו במקביל על מנת לוודא כי הנמל החדש יופעל בזיכיון על ידי גורם פרטי בשיטת בנה-הפעל-העבר. מטרת הרפורמה להביא להגברת התחרות בנמלים, באמצעות הקמת נמלי מים עמוקים מתחרים, בחיפה ובאשדוד כמו גם להיערך לשינויים המתרחשים בעולם הספנות בעולם.
על פי מחקר של מכון המידע והמחקר של הכנסת קיימים 4 מודלים להפעלת נמלי ים בעולם המערבי. במודל המקובל ביותר קיימת חברה ממשלתית אשר אחראית על ניהול ופיתוח הרציפים והמסופים בנמלים, וקיימת נוספת אשר חוכרת את שטחי הנמל ונותנת את שירותי הפריקה וההעמסה ללקוחות. עד לרפורמה לא הייתה הפרדה בין החברה המנהלת את הפעילות ובין החברה המנהלת את הנכסים של הנמל.
עיקרי הרפורמה.
הרפורמה הפרידה את חברות הנמל, אם וכאשר תופרטנה חברות נמל אשדוד ונמל חיפה (נמל אילת כבר הופרט), מה שיגדיל את השקיפות בחברות. מאידך היא נכשלה בהגברת התחרות, שכר העובדים וכוחם של הוועדים נשאר גבוה, ועדיין עולים חשדות לנפוטיזם ושחיתות בנמלים.
המצב היום.